หุ้นเอเชียเปิดผันผวน หลังตัวเลขว่างงานสหรัฐสูงเกินคาด-วิตกยอดติดเชื้อโควิดพุ่ง
หุ้นเอเชียเปิดผันผวน หลังตัวเลขว่างงานสหรัฐสูงเกินคาด-วิตกยอดติดเชื้อโควิดพุ่ง
หุ้นเอเชียเปิดผันผวน หลังตัวเลขว่างงานสหรัฐสูงเกินคาด-วิตกยอดติดเชื้อโควิดพุ่ง
19 มิ.ย. 2563

ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนผิดหวังกับตัวเลขผู้ขอสวัสดิการว่างงานของสหรัฐที่สูงเกินคาด และวิตกกังวลเกี่ยวกับจำนวนผู้ติดเชื้อไวรัสโควิด-19 ที่เพิ่มขึ้นทั้งในสหรัฐและจีน
ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,515.75 จุด เพิ่มขึ้น 160.29 จุด, +0.72%
ดัชนี TAIEX ตลาดหุ้นไต้หวันเปิดวันนี้ที่ 11,557.27 จุด เพิ่มขึ้น 8.94 จุด, +0.08%
ดัชนี KOSPI ตลาดหุ้นเกาหลีใต้เปิดวันนี้ที่ 2,153.09 จุด เพิ่มขึ้น 19.61 จุด, +0.92%
ดัชนี SSE Composite ตลาดหุ้นจีนเปิดวันนี้ที่ 2,938.79 จุด ลดลง 0.53 จุด, -0.02%
ดัชนี HSI ตลาดหุ้นฮ่องกงเปิดวันนี้ที่ 24,373.36 จุด ลดลง 91.58 จุด, -0.37%
ดัชนี FTSE STI ตลาดหุ้นสิงคโปร์เปิดวันนี้ที่ 2,656.36 จุด ลดลง 9.30 จุด, -0.35%
ดัชนี FBMKLCI ตลาดหุ้นมาเลเซียเปิดวันนี้ที่ 1,497.96 จุด ลดลง 6.95 จุด, -0.46%
ดัชนี PSE Composite ตลาดหุ้นฟิลิปปินส์เปิดวันนี้ที่ 6,293.18 จุด ลดลง 55.27 จุด, -0.87%
ทั้งนี้นักลงทุนผิดหวังหลังจากที่กระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกจำนวน 1.5 ล้านรายในสัปดาห์ที่แล้ว สูงกว่าที่นักวิเคราะห์คาดการณ์ที่ระดับ 1.3 ล้านราย โดยตัวเลขผู้ยื่นขอสวัสดิการว่างงานครั้งแรกยังคงมีจำนวนมากกว่า 1 ล้านรายติดต่อกันเป็นสัปดาห์ที่ 13 แม้ว่ารัฐต่าง ๆ ได้เริ่มผ่อนคลายมาตรการล็อกดาวน์และเปิดเศรษฐกิจครั้งใหม่
นอกจากนี้ ตลาดยังได้รับแรงกดดันจากความกังวลที่ว่า ไวรัสโควิด-19 อาจกลับมาแพร่ระบาดรอบสอง หลังจากพบผู้ติดเชื้อเพิ่มขึ้นในสหรัฐและจีน โดยข้อมูลจาก Worldometer ระบุว่า ยอดติดเชื้อในสหรัฐพุ่งทะลุ 2,200,000 ราย และมีผู้เสียชีวิตเกือบ 120,000 ราย ส่งผลให้สหรัฐกลายเป็นประเทศที่มียอดติดเชื้อและผู้เสียชีวิตสูงสุดในโลก
ส่วนที่จีนนั้น มีรายงานพบผู้ติดเชื้อเพิ่มขึ้นอย่างต่อเนื่องในกรุงปักกิ่ง ซึ่งทำให้กรุงปักกิ่งประกาศยกระดับเตือนภัยฉุกเฉินจากระดับ 3 สู่ระดับ 2 อีกทั้งสั่งปิดโรงเรียนทุกแห่ง และล่าสุดกรุงปักกิ่งได้ประกาศมาตรการควบคุมการเดินทางของคนกลุ่มเสี่ยง โดยเฉพาะอย่างยิ่งกลุ่มผู้ที่เคยไปเยือนตลาดค้าส่งซินฟาตี้